A fesztivált 1956-os kezdése óta minden évben megtartották, így egyike a leghosszabb ideig tartó televíziós műsoroknak a világon. Ez egyben a világ legnagyobb dalversenye a nézők számát tekintve, melyet az előző években 100 és 600 millió közé tettek. A világ nagy részén közvetítik Európán kívül is, többek közt Argentínában, Brazíliában, Kanadában, Hongkongban, Indiában, Dél-Koreában, Új-Zélandon és az Amerikai Egyesült Államok-ban, annak ellenére, hogy ezek az országok nem vehetnek részt a versenyen, azonban Ausztrália meghívást kapott a 2015-ös versenyre, mint vendég ország a hatvan éves Eurovíziós Dalfesztivál ünneplésének keretein belül. Azóta minden évben küldött versenyzőt a távoli ország az európai versenyre.